చెన్నై: తమిళ రాజకీయాల్లో మరో సంచలనం నమోదైంది. శశికళ, దినకరన్లకు కోలుకోలేని షాక్ తగిలింది. పార్టీ నుంచి ఇద్దరినీ సస్పెండ్ చేసినట్టు అన్నాడీఎంకే ప్రకటించింది. సోమవారం నిర్వహించిన పార్టీ సమావేశంలో ఈ మేరకు నిర్ణయం తీసుకున్నారు. శశికళ ఇప్పటి వరకు చేపట్టిన నియామకాలు చెల్లబోవని పేర్కొంది. అంతేకాక.. జయ టీవీ, నమదు ఎంజీఆర్ పత్రికను పార్టీ అధీనంలోకి తెచ్చుకుంటామని స్పష్టం చేసింది. జయ పబ్లికేషన్ ఆధ్వర్యంలో నడుస్తున్న నమదు ఎంజీఆర్ పత్రికకు ప్రస్తుతం జయలలిత యజమానిగా ఉన్నారు. మ్యాజిక్ డాట్ కామ్ జయ టీవీని నిర్వహిస్తోంది.ముఖ్యమంత్రి పళనిస్వామి, మాజీ సీఎం పన్నీర్ వర్గాలు తిరిగి ఏకమవడాన్ని తొలి నుంచీ తీవ్రంగా వ్యతిరేకిస్తున్న టీటీవీ దినకరన్ పార్టీ ఉప ప్రధాన కార్యదర్శి హోదాలో పళనిస్వామి సహా పలువురు నేతలను తమ పదవుల నుంచి తొలగించినట్టు తెలిపారు. దీంతో స్పందించిన అన్నాడీఎంకే ఈ రోజు అత్యవసరంగా సమావేశమై శశికళ, దినకరన్లను పార్టీ నుంచి సస్పెండ్ చేసింది. వారిని పార్టీ నుంచి బహిష్కరించామని, ఇకపై దినకరన్ తీసుకునే నిర్ణయాలు చెల్లబోవని అన్నాడీఎంకే ఎంపీ ముతుకరప్పన్ పేర్కొన్నారు. పార్టీ నియమనిబంధనల ప్రకారం దినకరన్ ఎన్నిక జరగలేదని, కాబట్టి ఆయన నిర్ణయాలకు ఎటువంటి ప్రాధాన్యం ఉండదని స్పష్టం చేశారు.
chennai: tamila rajakeeyaallo maro sanchalanam namodaindi. sasikala, dinakaranlaku kolukoleni shak tagilindi. party nunchi iddarinee suspend chesinattu annadienke prakatinchindi. somavaram nirvahinchina party samavesamlo ee meraku nirnayam teesukunnaru. sasikala ippati varaku chepattina niyaamakaalu chellabovani perkondi. antekaka.. jaya tv, namadu mgr patrikanu party adheenamloki tecchukuntaamani spashtam chesindi. jaya pablikeshan aadhvaryamlo nadustunna namadu mgr patrikaku prastutam jayalalita yajamaniga unnaaru. magic dat kaam jaya tvni nirvahistondi.mukhyamantri palaniswamy, maji cm pannir vargaalu tirigi ekamavadaanni toli nunchi teevramgaa vyatirekistunna ttv dinakaran party upa pradhaana kaaryadarsi hodalo palaniswamy sahaa paluvuru nethalanu tama padavula nunchi tolaginchinattu telipaaru. deentho spandinchina annadienke ee roju atyavasaramgaa samavesamai sasikala, dinakaranlanu party nunchi suspend chesindi. vaarini party nunchi bahishkarinchaamani, ikapai dinakaran teesukune nirnayaalu chellabovani annadienke empy mutukarappan perkonnaru. party niyamanibandhanala prakaaram dinakaran ennika jaragaledani, kabatti aayana nirnayaalaku etuvanti praadhaanyam undadani spashtam chesaru.